CELEX: 62009TJ0051
Language: el
Date: 2010-07-07
Title: Απόφαση του Γενικού Δικαστηρίου (έβδομο τμήμα) της 7ης Ιουλίου  2010. # Ευρωπαϊκή Επιτροπή κατά Antiche Terre Soc. coop. rl Società Agricola Cooperativa. # Ρήτρα διαιτησίας - Πρόγραμμα για την προώθηση ενεργειακών τεχνολογιών για την Ευρώπη (Thermie) - Σύμβαση σχετική με το σχέδιο κατασκευής στην Umbertide (Ιταλία) μονάδας παραγωγής ηλεκτρικής ενέργειας μέσω μιας καινοτόμου τεχνολογίας καύσεως γεωργικής-δασικής βιομάζας - Ουσιαστική τροποποίηση των όρων εκτελέσεως της συμβάσεως - Καταγγελία - Επιστροφή των καταβληθέντων ποσών - Τόκοι. # Υπόθεση T-51/09.

Απόφαση του Γενικού Δικαστηρίου (έβδομο τμήμα) της 7ης Ιουλίου 2010 – Επιτροπή κατά Antiche Terre
      (Υπόθεση T-51/09)
      «Ρήτρα διαιτησίας – Πρόγραμμα για την προώθηση ενεργειακών τεχνολογιών για την Ευρώπη (Thermie) – Σύμβαση σχετική με το σχέδιο κατασκευής στην Umbertide (Ιταλία) μονάδας παραγωγής ηλεκτρικής ενέργειας μέσω μιας καινοτόμου
         τεχνολογίας καύσεως γεωργικής-δασικής βιομάζας – Ουσιαστική τροποποίηση των όρων εκτελέσεως της συμβάσεως – Καταγγελία – Επιστροφή των καταβληθέντων ποσών – Τόκοι»
      
      Διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας (Άρθρο 238 ΕΚ) (βλ. σκέψεις 46, 50-60, 79-82, 85)
      Αντικείμενο 
      
         
               Αγωγή της Επιτροπής ασκηθείσα δυνάμει του άρθρου 238 ΕΚ, με αίτημα να υποχρεωθεί η Antiche Terre να επιστρέψει τα ποσά που
                  κατέβαλε η Ευρωπαϊκή Κοινότητα σε εκτέλεση της συμβάσεως BM/188/96, της 23ης Δεκεμβρίου 1996, η οποία συνήφθη με τρεις εταιρίες,
                  μεταξύ των οποίων η Antiche Terre, στο πλαίσιο του προγράμματος Thermie.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Υποχρεώνει την Antiche Terre Soc. coop. rl Società Agricola Cooperativa να καταβάλει στην Ευρωπαϊκή Επιτροπή το ποσό των 479 332,40
                     ευρώ, πλέον τόκων υπερημερίας με το νόμιμο ιταλικό επιτόκιο, υπολογιζομένων σύμφωνα με τα ισχύοντα επιτόκια από τις 4 Ιανουαρίου
                     2004 και μέχρι πλήρους εξοφλήσεως της οφειλής, αφαιρουμένου του ποσού των 461 979 ευρώ που ανέκτησε η Επιτροπή κατόπιν της
                     καταπτώσεως, στις 25 Ιανουαρίου 2005, της τραπεζικής εγγυήσεως που είχε συσταθεί υπέρ αυτής. 
                  
               
            
         
                  2)
               
               
                  
               
               
                  	Απορρίπτει την αγωγή κατά τα λοιπά. 
               
            
         
                  3)
               
               
                  
               
               
                  	Καταδικάζει την Antiche Terre στα δικαστικά έξοδα.